

**ประกาศเทศบาลตำบลดอนประดู่**

**เรื่อง รับสมัครอาสาสมัครท้องถิ่นรักษ์โลก เทศบาลตำบลดอนประดู่**

--------------------------------------

 ด้วยเทศบาลตำบลดอนประดู่ มีความประสงค์จะรับสมัครประชาชนทั่วไปที่มีจิตอาสา สมัครใจ เสียสละ และอุทิศตนเพื่อช่วยเหลืองานด้านการจัดการสิ่งปฏิกูลและมูลฝอย การปกป้อง และรักษาทรัพยากรธรรมชาติและสิ่งแวดล้อมในเขตพื้นที่เป็นอาสาสมัครท้องถิ่นรักษ์โลก (อถล.) ของเทศบาลตำบล ดอนประดู่ มีรายละเอียดดังนี้

1. **คุณสมบัติ**
2. มีสัญชาติไทย
3. อายุไม่ต่ำกว่าเจ็ดปีบริบูรณ์
4. มีภูมิลำเนาอยู่ในเขตเทศบาลตำบลดอนประดู่
5. มีความสมัครใจและมีจิตอาสาเข้ามาร่วมดำเนินกิจกรรมด้านการบริหารจัดการสิ่งปฏิกูลและมูลฝอย รวมถึงการปกป้องและรักษาสิ่งแวดล้อม
6. เป็นบุคคลที่มีความเสียสละและอุทิศตัวในการทำงานเพื่อส่วนรวม

กรณีที่ผู้สมัครไม่ได้มีภูมิลำเนาอยู่ในเขตพื้นที่เทศบาลตำบลดอนประดู่หรือเป็นบุคคลที่มีสัญชาติอื่น สามารถยื่นใบสมัครได้ โดยเทศบาลตำบลดอนประดู่จะเป็นผู้พิจารณารับสมัครเป็น อถล.

1. กรณีผู้สมัครอายุต่ำกว่า 18 ปีบริบูรณ์ จะต้องมีผู้ปกครองลงนามยินยอมในใบสมัคร
2. **ลักษณะงานที่ปฏิบัติ**
3. ทำงานด้านการจัดการสิ่งปฏิกูลและมูลฝอย
4. ปกป้องและรักษาสิ่งแวดล้อมในท้องถิ่นของตนเอง
5. **วัน เวลา และสถานที่รับสมัคร**

ผู้ประสงค์จะสมัครให้แจ้งความประสงค์ด้วยตนเองได้ ณ สำนักงานเทศบาลตำบลดอนประดู่ อำเภอปากพะยูน จังหวัดพัทลุง โทร 074-610714 ตั้งแต่บัดนี้เป็นต้นไป ในวันและเวลาราชการ โดยไม่เสียค่าใช้จ่ายใด ๆ

1. **เอกสารประกอบการสมัคร**
2. ใบสมัคร ติดต่อขอรับได้ที่สำนักปลัด เทศบาลตำบลดอนประดู่
3. สำเนาบัตรประจำตัวประชาชนพร้อมรับรองสำเนา จำนวน 1 ฉบับ
4. สำเนาทะเบียนบ้านพร้อมรับรองสำเนา จำนวน 1 ฉบับ
5. รูปถ่ายหน้าตรงขนาด 1 นิ้ว จำนวน 2 รูป (สำหรับผู้ที่ไม่มีภาพถ่าย เทศบาลตำบล ดอนประดู่ อำนวยความสะดวกถ่ายภาพให้ฟรีไม่มีค่าใช้จ่าย)

- 2 -

ทั้งนี้ สามารถสอบถามรายละเอียดเพิ่มเติมได้ ณ สำนักงานเทศบาลตำบลดอนประดู่ อำเภอปากพะยูน จังหวัดพัทลุง โทร 074-610715 เวปไซต์ [www.donpradoo.go.th](http://www.donpradoo.go.th)

จึงประกาศให้ทราบโดยทั่วไป



 ประกาศ ณ วันที่ 31 ธันวาคม 2564

 (นายจรัญ จันทร์แก้ว)

 นายกเทศมนตรีตำบลดอนประดู่